(Czinkére)
1          

Egy hiba van benned; de igen nagy, Cz...ke barátom:
     Ami vagy, az nem vagy, s a haza szenved ezért.

2          

Gőzei közt fejedet főnek gondoltam: azonban
     Tök vala, s benne kicsin, kék fejü cinke magolt.

3          

Medvét táncoltatsz ősz vénségedre, Bohósdi?
     Úgy van! bodzasipod tárogat, és te forogsz.

4          

Elcsábúlt Irokéz, ha leszen rend gondolatidban?
     "Majd ha nem ír többé szél megütötte kezem."
Versek
Vörösmarty Mihály
Magyar irodalom 1772-től 1849-ig